CELEX: 62020CN0347
Language: fi
Date: 2020-07-28 00:00:00
Title: Asia C-347/20: Ennakkoratkaisupyyntö, jonka Administratīvā rajona tiesa (Latvia) on esittänyt 28.7.2020 – SIA Zinātnes parks v. Finanšu ministrija

12.10.2020   
            
            
               FI
            
            
               Euroopan unionin virallinen lehti
            
            
               C 339/7
            
         
      Ennakkoratkaisupyyntö, jonka Administratīvā rajona tiesa (Latvia) on esittänyt 28.7.2020 – SIA Zinātnes parks v. Finanšu ministrija
      (Asia C-347/20)
      (2020/C 339/09)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Administratīvā rajona tiesa
      
         Pääasian asianosaiset
      
      
         Kantaja: SIA Zinātnes parks
      
         Vastaaja: Finanšu ministrija
      
         Ennakkoratkaisukysymykset
      
      
                  1)
               
               
                  Onko tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti 17.6.2014 annetun komission asetuksen (ETY) N:o 651/2014 (1) 2 artiklan 18 alakohdan a alakohtaa, luettuna yhdessä muiden yritystoimintaa koskevien unionin oikeuden säännösten ja määräysten kanssa, tulkittava siten, että merkityn osakepääoman määrittämiseksi on käytettävä perusteena vain sellaisia tietoja, jotka on julkistettu kunkin jäsenvaltion kansallisessa lainsäädännössä säädetyn mukaisesti, joten tällaisten tietojen vaikutuksen on katsottava alkavan vasta kyseisestä hetkestä?
               
            
                  2)
               
               
                  Onko tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti 17.6.2014 annetun komission asetuksen (ETY) N:o 651/2014 2 artiklan 18 alakohdassa tarkoitettua vaikeuksissa olevan yrityksen käsitettä arvioitaessa annettava merkitystä niille edellytyksille, jotka on vahvistettu unionin rahoitukseen oikeutettujen hankkeiden valintamenettelyssä ja jotka koskevat kyseisen yrityksen taloudellisen tilanteen todistamiseksi esitettäviä asiakirjoja?
               
            
                  3)
               
               
                  Jos toiseen ennakkoratkaisukysymykseen vastataan myöntävästi, onko hankkeiden valintaa koskeva kansallinen lainsäädäntö, jonka mukaan hankkeita ei voida selventää niiden jättämisen jälkeen, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17.12.2013 annetun Euroopan parlamentin ja neuvoston asetuksen N:o 1303/2013 (2) 125 artiklan 3 kohdan a alakohtaan sisältyvien avoimuuden ja syrjimättömyyden periaatteiden mukainen?
               
            
         (1)  EUVL 2014, L 187, s. 1.
      
         (2)  EUVL 2013, L 347, s. 320.